| Papuxa común |
| --- |
| Sylvia communis |
| Estado de conservación |
| Pouco preocupante |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Clase: | Aves |
| Orde: | Passeriformes |
| Familia: | Sylviidae |
| Xénero: | *Sylvia* |
| Especie: | ***S. communis*** |

 |
| Nome binomial |
| *Sylvia communis*Latham, 1787 |

*Cuculus canorus canorus* + *Sylvia communis*
A **papuxa común** (*Sylvia communis*) é unha especie de ave paseriforme do xénero sylvia dentro da familia Sylviidae.

Descrición
----------


|  |
| --- |
| .........
*meu rumoroso val dos pitorreises*
*das calandrias, das pegas, das papuxas,*
*polo serán enriba*
*nun solpor de lonxanos horizontes*.—Celso Emilio Ferreiro |

A papuxa común presenta unha lonxitude de 14 cm, envergadura de 22 cm, e iris marrón claro de 3'5 mm Ø. A plumaxe pasa desapercibida, o macho posúe a cabeza nun ton gris cincento até debaixo do ollo, coas partes superiores en pardo avermellado, con algunhas plumas das ás en cor marrón claro, a gorxa é branca, as restantes partes inferiores agrisadas e o peito esbrancuxado, lixeiramente irisado dun ton marrón claro. Nesta especie a femia é moi semellante, só que ten a cabeza pardusca e o peito algo máis avermellado.

Hábitat
-------

Desenvólvese en terreos abertos con matos baixos, é dicir, en espazos abertos cubertos de matogueira, xa que se move polas vides, sebes de matogueira, silveiras, buxos, enebros, sabinas e queirugas entre outros, onde pode agocharse mentres segue o curso da súa vida. Localizado en lindeiros con matogueiras, en campos de cultivo, pradarías e bosquetes. Evita vivir preto de espazos habitados, e normalmente recean da actividade urbana, aínda que en ocasións pode observarse nas proximidades de pobos.

Dieta
-----

Son aves principalmente insectívoras, baseando a súa dieta en chinches, eirugas, bolboretas, formigas, abellas, mosquitos e moscas, entre outros, que caza sen descanso. Porén tamén pode inxerir, sobre todo no verán, cereais, e os froitos das matogueiras onde se agochan.

Distribución
------------

* **Mundial**:

A papuxa común posúe unha área de cría ampla pois atopándose en case toda Europa, agás o norte e as montañas escandinavas. Distribúese tamén por Asia occidental até o río Enisei, con algúns núcleos en Berbería, Israel, montañas de Irán e Turquestán. Invernante en África tropical, onde se localiza ao longo do mes de setembro e primeira quincena de outubro.
* **España**:

Paxaro estival en toda España. Nidificante presente en todas as Comunidades Autónomas peninsulares, cunha maior e máis continua distribución no terzo norte peninsular.

Notas
-----

1. ↑  Penas Patiño, Xosé M.; Pedreira López, Carlos (1980). *Guía das aves de Galicia. Ficha do carrizo*. Ilustrado por Calros Silvar. Vigo: Editorial Galaxia. p. 47. ISBN 84-7154-379-6.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Papuxa común*** |

|  |  |
| --- | --- |
|  | Wikispecies posúe unha páxina sobre:  ***Papuxa común*** |

### Ligazóns externas

* Ficha da especie (PDF), por Javier Blasco-Zumeta *(en castelán)*

|  |  |
| --- | --- |
| Control de autoridades | 
* Wd: Q26974
* EBID: ID
* GEC: 0239683
* LCCN: sh85057026
* MAG: 2778541962

 |

|  |  |
| --- | --- |
| Identificadores taxonómicos | 
* ADW: Sylvia\_communis
* Avibase: FCE4872668643195
* BioLib: 8913
* BirdLife: 22716910
* Dyntaxa: 103009
* eBird: grewhi1
* EUNIS: 1298
* FE: 97350
* FE-New: ID
* GBIF: 2492943
* iNaturalist: 15281
* IRMNG: 11405642
* ITIS: 563188
* IUCN: 22716910
* NBN: NHMSYS0000530636
* NCBI: 216193
* Soortenregister: 139628
* TAXREF: 4252
* WoRMS: 558595
* Xeno-canto: Sylvia-communis

 |